བོད་ལ་སྐྱོན་ཅི་ཞིག་ཡོད་རུང་དེའི་གཉེན་པོ་དེ་དང་འདི་ཡིན་ཚུལ།དེས་ནི་ངེད་ཅག་ལ་ཕན་འདི་དང་དེ་ཐོགས་ལུགས།ཚིག་འཇམ་པོ་ཐབས་མཁས་པོས་རེ་རེ་བཞིན་ངོ་སྤྲོད་ཅིང་།ང་འདྲའི་ཕལ་པའི་མི་ཚོའི་རང་རྩིས་ལ་ཕོག་ཐུག་ཆེན་པོ་མི་གཏོང་བའི་ལམ་ནས།དགའ་བཞིན་སྤྲོ་བཞིན་མ་ཡིན་རུང་།མ་ཤེས་མ་ཚོར་བའི་སྒོ་ནས་ལེགས་ཆ་དེ་དག་དང་དུ་བླངས་ལག་ཏུ་བསྟར་ཐུབ་པ་བྱུང་ཚེ།སྐྱོན་འགྲིབ་ཡོན་ཏན་སྐྱེད་པའི་རང་རེའི་བསམ་དོན་ཡིད་བཞིན་དུ་འགྲུབ་སོང་བ་མིན་ནམ།དེ་ལས་ལྡོག་སྟེ།རྒྱ་མི་ཚོ་གོལ་ཚར་བའི་ལོག་ལམ་དེར་སྐྱོན་ཞིབ་ཙམ་ཡང་མེད་པར་འཇུག་རྐྱང་བྱས་ན།ལོ་ངོ་མང་པོ་འགོར་བའི་རྗེས་སུ།ངེད་ཅག་ཀྱང་ད་ལྟའི་ཁོ་ཅག་ལྟ་བུ་ཞིག་མི་ཆགས་པའི་ངེས་པ་ག་ལ་ཡོད།དེས་ན།ངེད་ཅག་ནི་གཙོ་བོ་སྒྲུབ་པ་ལ་ཞུགས་ན་མི་ལེགས་སམ།